VS002231
Datum: 2004-01-03T01:00:00.000+01:00
datum_sodbe_i_stopnje: 2009-12-29T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 5.000 EUR
opombe: II Ips 337/2010. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo znižana s 5.800 EUR na 5.000 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Zaposlena za polovični delovni čas.

## Škodni dogodek

Količina (kritičnih) imisij hrupa zaradi tovornega prometa po regionalni cesti G1-3/366, na relaciji Pesnica – Lendava, je presegla običajne meje.

Stanje je trajalo 59 mesecev (od začetka januarja 2004 do konca oktobra 2008, ko je bila zgrajena avtocesta, zaradi katere se je promet preusmeril).

Stanovanjska hiša v kateri živi tožnica z družino je:

    od ceste oddaljena 28 m, okna tožničine spalnice, tako kot tudi okna druge spalnice in kopalnice, gledajo na cesto,

    v neposredni bližini sta križišče in avtobusno postajališče, kjer so posebej hrupno zavirali in speljevali tovornjaki. Izvoz in uvoz k hiši je bil otežen zaradi gostega prometa tovornih vozil.

## Kršitev drugih pravic osebnosti

5.000 EUR Kršitev pravice do zdravega življenjskega okolja.

Tožnica je od marca 2002 zaposlena za polovični delovni čas (za štiri ure je upokojena), v spornem obdobju pa je bila od novembra 2003 do januarja 2005 tudi v bolniškem staležu in zato ves čas doma. V službo, do katere je imela 5 minut se je vozila z avtom, saj se zaradi gostega prometa tovornih vozil ni upala voziti s kolesom. Zaradi hrupa ponoči ni mogla spati, doživljala je more.

---

OZ člen 179